CELEX: 32020D1831
Language: da
Date: 2020-11-30 00:00:00
Title: Rådets afgørelse (EU) 2020/1831 af 30. november 2020 om den holdning, der skal indtages på Den Europæiske Unions vegne i det fælles råd, der er nedsat ved den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side, for så vidt angår justeringen af visse referencemængder i bilag IV til nævnte aftale

4.12.2020   
               
               
                  DA
               
               
                  Den Europæiske Unions Tidende
               
               
                  L 409/36
               
            
         RÅDETS AFGØRELSE (EU) 2020/1831
         af 30. november 2020
         om den holdning, der skal indtages på Den Europæiske Unions vegne i det fælles råd, der er nedsat ved den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side, for så vidt angår justeringen af visse referencemængder i bilag IV til nævnte aftale
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den økonomiske partnerskabsaftale mellem Den Europæiske Union og dens medlemsstater på den ene side og ØPA-landene i SADC på den anden side (1) (»aftalen«) blev undertegnet af Unionen og dens medlemsstater den 10. juni 2016.
                  
               
                     (2)
                  
                  
                     I afventning af dens ikrafttræden har aftalen fundet midlertidig anvendelse mellem Unionen og dens medlemsstater på den ene side og Republikken Botswana, Kongeriget Lesotho, Republikken Namibia, Republikken Sydafrika og det tidligere Kongeriget Swaziland, nu Kongeriget Eswatini, på den anden side siden den 10. oktober 2016 og mellem Unionen og dens medlemsstater på den ene side og Republikken Mozambique på den anden side siden den 4. februar 2018.
                  
               
                     (3)
                  
                  
                     I henhold til aftalens artikel 102, stk. 1, har Det Fælles SADC-ØPA — EU-Råd (»det fælles råd«) beføjelse til at træffe afgørelse i alle spørgsmål, der er omfattet af aftalen.
                  
               
                     (4)
                  
                  
                     Aftalens artikel 35 giver Toldunionen for Det Sydlige Afrika (»SACU«') mulighed for at indføre en beskyttelsesforanstaltning i form af en importtold, hvis importmængden til SACU af et i bilag IV til aftalen opført landbrugsprodukt med oprindelse i Unionen overstiger den i nævnte bilag anførte referencemængde for det pågældende produkt i en given tolvmåneders periode.
                  
               
                     (5)
                  
                  
                     I fodnote 1 i bilag IV til aftalen hedder det, at visse referencemængder for positioner markeret med en asterisk justeres forholdsmæssigt, hvis datoen for aftalens ikrafttræden er senere end 2015.
                  
               
                     (6)
                  
                  
                     Det er hensigtsmæssigt at fastlægge den holdning, der skal indtages på Unionens vegne i det fælles råd, idet det fælles råds afgørelse om justering af visse referencemængder i bilag IV til aftalen vil være bindende for Unionen —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Det Fælles SADC-ØPA — EU-Råd (»det fælles råd«), der er nedsat ved den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side (»aftalen«), for så vidt angår justeringen, med henblik på aftalens artikel 35, af visse referencemængder for produkter, der er opført i bilag IV til aftalen, og som er markeret med en asterisk, baseres på det tilsvarende udkast til afgørelse truffet af det fælles råd (2).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 30. november 2020.
            
               
                  På Rådets vegne
               
               
                  Formand
               
               M. ROTH
            
         
         
            (1)  EUT L 250 af 16.9.2016, s. 3.
         
            (2)  Jf. dokument ST 12376/20 på http://register.consilium.europa.eu.